[pic] | EVROPSKA KOMISIJA |

Bruselj, 2.2.2011

COM(2011) 46 konč.

POROČILO KOMISIJE EVROPSKEMU PARLAMENTU IN SVETU

o odhodkih za EKJS Sistem zgodnjega opozarjanja Št. 11-12/2010

VSEBINA

1. Uvod 2

2. Namenski prejemki za EKJS 3

3. Prejemki iz začasnih zneskov za prestrukturiranje (sektor sladkorja) 4

4. Pripombe k začasnemu izvajanju proračuna EKJS za leto 2010 4

5. Izvajanje namenskih prejemkov za EKJS 6

6. Izvrševanje prejemkov, ki izhajajo iz začasnih zneskov za prestrukturiranje (sektor sladkorja) 7

7. Izvajanje sklada za prestrukturiranje sladkorne industrije 7

8. Sklepne ugotovitve 7

PRILOGA : | ZAčASNA PORABA ODOBRITEV EKJS DO 15. OKTOBRA 2010 |

UVOD

Začasno izvajanje proračuna za leto 2010, od 16. oktobra 2009 do 15. oktobra 2010, je predstavljeno v priloženi preglednici in bo predvidoma znašalo 44 062,1 milijona EUR. Ta znesek vključuje zneske, ki so se od držav članic izterjali s popravki potrditev obračunov EKJS ter z ukinitvami in zmanjšanji mesečnih povračil državam članicam v teku proračunskega leta. Vključuje tudi oceno odhodkov v višini približno 53,6 milijona EUR, ki jih lahko porabi neposredno Komisija do 31. decembra 2010.

Preglednica o začasnem izvajanju proračuna, ki so jo prejeli delegati držav članic na Odboru za kmetijske sklade novembra 2010, upošteva zmanjšanje odobritev EKJS, predlaganih v predlogu spremembe proračuna (PSP) št. 10/2010. Dne 29. novembra 2010 je Komisija predložila pisni predlog sprememb št. 1 k PSP št. 10/2010, v katerem ukinja prej omenjena zmanjšanja odobritev. To poročilo je pripravljeno na osnovi prirejene preglednice o začasnem izvajanju, ki ne vključuje na začetku predlaganih zmanjšanj odobritev.

NAMENSKI PREJEMKI ZA EKJS

Na podlagi določb člena 34 Uredbe Sveta (ES) št. 1290/2005 o financiranju skupne kmetijske politike so prejemki, ki izvirajo iz finančnih popravkov na podlagi odločb o potrditvi skladnosti, iz nepravilnosti in dajatev na mleko, namenski prejemki za financiranje odhodkov EKJS. Namenski prejemki se lahko v skladu s temi pravili uporabijo za financiranje odhodkov držav članic za EKJS. Če se del teh prejemkov ne porabi, se neporabljeni del samodejno prenese v naslednje proračunsko leto[1].

Kot je bilo navedeno že v prejšnjih poročilih o Sistemu zgodnjega opozarjanja, so razpoložljivi namenski prejemki po ocenah Komisije v letu 2010 znašali 922 milijonov EUR, in sicer:

- pričakovani namenski prejemki v proračunskem letu 2010 so bili ocenjeni na 789 milijonov EUR. Pričakovani so bili prejemki iz popravkov pri potrditvi skladnosti v višini 600 milijonov EUR in prejemki iz nepravilnosti v višini 91 milijonov EUR. Prejemki iz dajatev na mleko so bili ocenjeni na 98 milijonov EUR;

- pričakovani namenski prejemki, ki naj bi se v proračunskem letu 2010 prenesli iz proračunskega leta 2009, so bili ocenjeni na 133 milijonov EUR.

Komisija je te prejemke v višini 922 milijonov EUR namenila dvema shemama, in sicer:

- 222 milijonov EUR za operativna sredstva za organizacije proizvajalcev v sektorju sadja in zelenjave ter

- 700 milijonov EUR za shemo enotnega plačila.

Proračunski organ je v skladu s pisnim predlogom spremembe, ki ga je pripravila Komisija, za ti dve shemi odobril sredstva v višini 547 milijonov EUR oziroma 28 480 milijonov EUR. Vsota zgoraj navedenih odobritev in namenskih prejemkov ustreza skupni oceni zahtevanih odobritev v višini 769 milijonov EUR za operativna sredstva za organizacije proizvajalcev v sektorju sadja in zelenjave ter 29 180 milijonov EUR za shemo enotnega plačila.

V priloženi preglednici, ki prikazuje začasno izvajanje proračuna za leto 2010 za obdobje do 15. oktobra 2010, so odobritve za navedeni shemi vključene v prvotne odobritve v višini 720,1 milijona EUR za sektor sadja in zelenjave ter 33 272 milijonov EUR za sektor ločenih neposrednih pomoči, pri čemer se ne upoštevajo navedeni namenski prejemki. Če prištejemo prejemke, namenjene tema sektorjema, znašajo skupne odobritve za leto 2010 942,1 milijona EUR za sektor sadja in zelenjave ter 33 972 milijonov EUR za sektor ločenih neposrednih pomoči.

PREJEMKI IZ ZAčASNIH ZNESKOV ZA PRESTRUKTURIRANJE (SEKTOR SLADKORJA)

Začasni zneski za prestrukturiranje sektorja sladkorja se obravnavajo kot namenski prejemki za financiranje pomoči pri prestrukturiranju sladkorne industrije in druge pomoči, predvidene v skladu za prestrukturiranje sladkorne industrije. Kot je bilo navedeno že v prejšnjih poročilih o Sistemu zgodnjega opozarjanja, so bili ti prejemki za leto 2010 ocenjeni na 606,8 milijona EUR, pričakovan pa je bil prenos sredstev v višini 717,9 milijona EUR iz proračunskega leta 2009 v proračunsko leto 2010.

PRIPOMBE K ZAčASNEMU IZVAJANJU PRORAčUNA EKJS ZA LETO 2010

V nadaljevanju je kratko pojasnilo nekaterih začasnih izvajanj proračuna za leto 2010 za nekatere sektorje:

Tržni ukrepi

Poraba odobritev za intervencije na kmetijskih trgih je bila za 411,5 milijona EUR manjša od odobritev. Najbolj izrazita premajhna poraba zajema nadomestila za proizvode, ki niso navedeni v Prilogi I ter sektor mleka in mlečnih izdelkov, medtem ko je bila poraba odobritev za sektor žit prevelika.

Žita (+ 20 milijonov EUR)

Večja poraba odobritev je zlasti posledica večjih količin žita v javnih skladiščih ter posledično zvišanje stroškov financiranja in tehničnih stroškov držav članic.

Nadomestila za proizvode, ki niso navedeni v Prilogi I (– 62,7 milijona EUR)

Manjša poraba odobritev je zlasti posledica manjše porabi držav članic v zvezi z izplačili izvoznih nadomestil za mlečne izdelke, ki jih vsebujejo izvoženi predelani kmetijski proizvodi. Razmere na trgih mleka in mlečnih izdelkov so se namreč glede na razmere ob pripravi pisnega predloga spremembe za proračunsko leto 2010 močno izboljšale in zaradi tega je Komisija novembra 2009 prenehala izplačevati nadomestila za mlečne izdelke.

Programi za hrano (– 34,6 milijona EUR)

Premajhna poraba je posledica dejstva, da nekatere države članice niso popolnoma uresničile svojih načrtov, ki so bili sprejeti za leto 2010, kot so bili predvideni v Uredbi Komisije (ES) št. 1111/2009, medtem ko države članice še niso prijavile vseh upravnih stroškov, stroškov prenosa in prevoznih stroškov glede navedenih načrtov za 2010.

Sadje in zelenjava (+ 116,6 milijona EUR v primerjavi z odobritvami)

Glavni razlog za to očitno preveliko porabo je dejstvo, da so odhodki v tem sektorju znašali 836,7 milijona EUR, medtem ko so predvidene odobritve za ta sektor znašale 720,1 milijona EUR. Del te celotne začasne porabe, ki je presegla odobritve za sektor za 116,6 milijona EUR, se je financiral iz namenskih prejemkov za ta sektor, ki so dosegli 222 milijonov EUR, zaradi česar je prišlo do premajhne porabe razpoložljivih odobritev v višini 105,4 milijona EUR.

Ta vzorec izvajanja je rezultat združitve vzorcev izvajanja naslednjih shem, ki se financirajo iz odobritev za ta sektor. Države članice so imele manjše odhodke tako zaradi presežkov iz načrtov za leto 2010 glede operativnih skladov za organizacije proizvajalcev in iz programa razdeljevanja sadja v šolah. Po drugi strani so imele države članice višje stroške za pomoči za začasno priznanje, ker je v primerjavi z domnevo iz proračuna za leto 2010 take pomoči zahtevalo več skupin proizvajalcev.

Proizvodi vinskega sektorja (– 29 milijonov EUR)

Ta ne pretirana premajhna poraba je posledica odhodkov držav članic, ki so bili nižji od odobritev, predvidenih v proračunu za nacionalne programe pomoči in programa izkrčitve.

Mleko in mlečni izdelki (– 414 milijonov EUR)

Razmere na trgih mleka in mlečnih izdelkov so se močno izboljšale glede na razmere ob pripravi pisnega predloga spremembe za proračunsko leto 2010. Komisija je zato prenehala izplačevati izvozna nadomestila za mleko in mlečne izdelke. Poleg tega so se tržne cene v EU precej zvišale, zaradi česar se je ustavil pritok posnetega mleka v prahu in masla v javna skladišča, v katerih se je količina zalog obeh izdelkov stabilizirala. Zaradi omenjenih elementov so odhodki za ta sektor manjši v primerjavi s končno predvidenimi odobritvami.

Neposredne pomoči

Poraba odobritev za neposredne pomoči je presegla prvotne odobritve za 403 milijone EUR. Za oceno tega izvrševanja je treba upoštevati namenske prejemke za shemo enotnega plačila, ki znašajo 700 milijonov EUR.

Ločene neposredne pomoči (+ 553 milijonov EUR v primerjavi z odobritvami)

Skupne odobritve, predvidene za potrebe tega sektorja, znašajo 33 972 milijonov EUR, vključno s 700 milijoni namenskih prejemkov. (Opomba: za podrobnosti glej točko 2 zgoraj.) Na podlagi tega člena se financirata predvsem shema enotnega plačila (SEP) in shema enotnega plačila na površino (SEPP).

Za shemo enotnega plačila (SEP) so odhodki znašali 29 070,9 milijona EUR in so bili nižji od napovedanih potreb v proračunu za leto 2010 v višini 29 180 milijonov EUR, saj nekatere države članice niso v popolnosti izrabile finančnih sredstev iz sheme enotnega plačila. Kljub vsemu pa se je stopnja porabe povečala v primerjavi z lanskoletno, kar nakazuje na izboljšano upravljanje finančnih sredstev iz sheme enotnega plačila v večini držav članic.

Za shemo enotnega plačila na površino pa nekatere zadevne države članice s plačili niso v celoti dosegle zgornje meje zadevnega proračuna, to pa je privedlo do premajhne porabe odobritev za leto 2010 v višini 35,9 milijona. Premajhna poraba je posledica dejstva, da so v nekaterih državah članicah celotne upravičene površine, ki so jih prijavili kmetje, manjše od površine določene z zakonodajo in se uporabljajo za izračun najvišjega deleža pomoči na hektar.

Ker se za potrebe sheme enotnega plačila delno uporabljajo namenski prejemki (opomba: za podrobnosti glej točko 2 zgoraj), je prevelika uporaba tega člena bolj navidezna kot realna ter se spremeni, če se upoštevajo namenski prejemki, ki sicer niso del splošnih odobritev, ampak se dejansko uporabljajo za financiranje dela odhodkov za SEP.

Druge neposredne pomoči (– 147,7 milijona EUR)

Vzrok za ta vzorec premajhnega izvajanja so zlasti nižji odhodki zadevnih držav članic, ker so bili vloge za nekatere sheme, kakršne so premije za živali in pomoči na površino za bombaž, vložene za manjše število živali oziroma za manjše površine v primerjavi s predvidevanji v proračunu za leto 2010.

Revizija odhodkov za kmetijstvo

Potrditev obračunov iz preteklih let (+ 255,8 milijona EUR)

Sedanja raven porabe je predvsem posledica popravkov, ki jih je sprejela Komisija na podlagi postopka za potrditev obračunov EKJS, in popravkov, naloženih državam članicam zaradi neupoštevanja rokov za plačilo, določenih v določbah različnih shem EKJS. Ti popravki so skupno znašali –54,2 milijona EUR. Ta znesek v primerjavi z zneskom –310 milijonov EUR, ki ga je proračunski organ vključil v proračun za leto 2010, vodi k primanjkljaju v odobritvah v višini 255,8 milijona EUR, ki ga Komisija potrebuje za pokrivanje potreb za zaključitev te proračunske postavke za leto 2010.

IZVAJANJE NAMENSKIH PREJEMKOV ZA EKJS

Skupni razpoložljivi namenski prejemki za leto 2010 so znašali 1 152,1 milijona EUR v primerjavi s prvotno predvidenim zneskom 922 milijonov EUR, tj. bili so višji za 230,1 milijona EUR.

Ta razlika je delno posledica dejstva, da je bil znesek namenskih prejemkov, ki so se prenesli iz leta 2009 v leto 2010 in so znašali 141,5 milijona EUR, za 8,5 milijona EUR višji od zneska 133 milijonov EUR, ki je bil prvotno predviden v proračunu. Treba je poudariti, da so se namenski prejemki, ki so se prenesli iz leta 2009 v leto 2010, v celoti uporabili za financiranje odhodkov v proračunskem letu 2010 v skladu s členom 10 finančne uredbe.

Še več, namenski prejemki, na novo zbrani v letu 2010, so znašali 1 010,5 milijona EUR, tj. v primerjavi z zneskom 789 milijonov EUR, predvidenim v proračunu, so bili višji za 221,5 milijona EUR. V okviru tega zneska so popravki pri potrditvi skladnosti znašali 735,1 milijona EUR, prejemki iz ponovne izterjave zaradi nepravilnosti so znašali 172,4 milijona EUR, prejemki iz dajatev na mleko pa 103 milijone EUR. Del na novo zbranih namenskih prejemkov v letu 2010 se ne bo uporabil in se bo prenesel v proračun za leto 2011 za financiranje odhodkov, nastalih v letu 2011.

IZVRšEVANJE PREJEMKOV, KI IZHAJAJO IZ ZAčASNIH ZNESKOV ZA PRESTRUKTURIRANJE (SEKTOR SLADKORJA)

Skupni znesek namenskih prejemkov, ki so jih države članice plačale v letu 2010, je znašal 606,8 milijona EUR. Poleg tega so namenski prejemki, preneseni iz leta 2009 v leto 2010, v nasprotju z začetno oceno v višini 717,9 milijona EUR znašali 768,3 milijona EUR. Tako je skupni znesek namenskih prejemkov na voljo v proračunu EU za leto 2010 v obliki začasnih zneskov za prestrukturiranje znašal 1 375,1 milijona EUR.

Po izplačilih pomoči upravičencem sklada za prestrukturiranje sladkorne industrije (opomba: za podrobnosti glej točko 7 spodaj) je trenutni saldo začasnih zneskov za prestrukturiranje 1 044,8 milijona EUR, ki bo prenesen v 2011, in bo potreben za financiranje izplačil pomoči za navedeno leto.

IZVAJANJE SKLADA ZA PRESTRUKTURIRANJE SLADKORNE INDUSTRIJE

Povračila državam članicam za plačila za pomoči prestrukturirani sladkorni industriji, diverzifikaciji ali rafiniranju sladkorja so v letu 2010 znašala 330,3 milijona EUR. Te pomoči so se izplačale iz prej omenjenih namenskih prejemkov, ki izhajajo iz začasnih zneskov za prestrukturiranje (opomba: za podrobnosti glej točko 6 zgoraj).

SKLEPNE UGOTOVITVE

Začasno izvrševanje proračuna EKJS za leto 2010 je preseglo odobrena proračunska sredstva za 242,3 milijona EUR, kar se krije iz razpoložljivih namenskih sredstev v višini 1 152,1 milijona EUR.

Glede na to, da je letni obračun še v pripravi, je trenutna ocena razpoložljivih namenskih sredstev za prenos v leto 2011 približno v višini 900 milijonov EUR.

PRILOGA

[pic]

[1] Najprej je treba porabiti prenesene namenske prejemke, torej pred odobritvami, ki jih je izglasoval proračunski organ, ali namenske prejemke, ustvarjene med letom (člen 10 finančne uredbe).